ऐसी घटनाएं समाज में कोई आधारभूत परिवर्तन ले आएं यह संभव नहीं. मगर इस तरह के प्रतीकात्मक पहल इस दिशा में समाज को कुछ सोचने पर जरूर विवश करते हैं. केंद्रीय महिला एवं बाल विकास मंत्री, मेनका गांधी ने अपना निजी विचार रखा था कि लिंग जांच को अनिवार्य कर देना चाहिए. ताकि जिन महिलाओं के गर्भ में लड़की है, उन का ध्यान रखा जा सके. इस जांच को रजिस्टर किया जाए ताकि पता लग सके कि इन लड़कियों को जन्म दिया गया या नहीं. इस तरह कन्या भू्रण हत्या पर लगाम कसी जा सकती है.